Ανακοίνωση προς τους κοινοτικούς εισαγωγείς ορισμένων προϊόντων καταγωγής Λαϊκής Δημοκρατίας της Κίνας που υπόκεινται σε ποσοτικές ποσοστώσεις

(2003/C 75/07)

Σύμφωνα με το άρθρο 3 του κανονισμού (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων(1), οι κοινοτικοί εισαγωγείς ενημερώνονται για τα ακόλουθα:

1. Με τον κανονισμό (ΕΚ) αριθ. 538/2003(2), η Ευρωπαϊκή Επιτροπή καθόρισε συγκεκριμένες διαδικασίες για την ανακατανομή το 2003 αχρησιμοποίητων τμημάτων το 2002 ορισμένων κοινοτικών ποσοτικών ποσοστώσεων που θεσπίστηκαν για τη Λαϊκή Δημοκρατία της Κίνας με τον κανονισμό (ΕΚ) αριθ. 519/94 του Συμβουλίου(3).

2. Η διαχείριση αυτών των ποσοστώσεων θα πραγματοποιηθεί με τη μέθοδο που βασίζεται στη συνεκτίμηση των παραδοσιακών ρευμάτων συναλλαγών [άρθρο 2 παράγραφος 2 στοιχείο α) του κανονισμού (ΕΚ) αριθ. 520/94]. Κατ'εφαρμογή της μεθόδου αυτής, τα μερίδια των ποσοστώσεων διαιρούνται σε δύο τμήματα, εκ των οποίων το ένα προορίζεται για τους παραδοσιακούς εισαγωγείς και το άλλο για τους μη παραδοσιακούς εισαγωγείς. Ωστόσο, το τμήμα που προορίζεται για τους μη παραδοσιακούς εισαγωγείς θα κατανέμεται pro-rata των ποσοτήτων που έχουν ζητηθεί· η ποσότητα που ζητεί κάθε μη παραδοσιακός εισαγωγέας δεν μπορεί να υπερβαίνει την ποσότητα ή την αξία που προσδιορίζεται για κάθε προϊόν στο παράρτημα Ι της παρούσας ανακοίνωσης.

Ως παραδοσιακοί θεωρούνται οι εισαγωγείς που μπορούν να αποδείξουν ότι εισήγαγαν στην Κοινότητα το προϊόν ή τα προϊόντα που καλύπτονται από τις συγκεκριμένες ποσοστώσεις σε καθένα από τα ημερολογιακά έτη 1998 ή 1999.

3. Για να έχουν δικαίωμα συμμετοχής στην κατανομή των ποσοστώσεων αυτών, οι κοινοτικοί εισαγωγείς, ανεξάρτητα από τον τόπο εγκατάστασής τους στην Κοινότητα, μπορούν να υποβάλουν στις αρμόδιες αρχές κράτους μέλους της επιλογής τους μία μόνο αίτηση αδείας για κάθε ποσόστωση, η οποία συντάσσεται στην ή στις επίσημες γλώσσες του οικείου κράτους μέλους. Ο κατάλογος των αρμοδίων αρχών παρατίθεται στο παράρτημα ΙΙ της παρούσας ανακοίνωσης.

4. Σύμφωνα με το άρθρο 3 του κανονισμού (ΕΚ) αριθ. 738/94 της Επιτροπής, της 30ής Μαρτίου 1994, για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94(4), η αίτηση για άδεια εισαγωγής περιλαμβάνει μόνον τις ακόλουθες καταχωρήσεις:

α) το πλήρες όνομα και διεύθυνση του αιτούντος (συμπεριλαμβανομένων του αριθμού τηλεφώνου, του αριθμού φαξ και του ενδεχόμενου αριθμού μητρώου, όπως είναι καταχωρημένος στις αρμόδιες εθνικές αρχές), καθώς και τον αριθμό ΦΠΑ, εφόσον ο αιτών υπόκειται σε ΦΠΑ·

β) την εν λόγω περίοδο ποσόστωσης, δηλαδή τις "μη χρησιμοποιηθείσες ποσότητες το 2002"·

γ) ενδεχομένως, το πλήρες όνομα και διεύθυνση του διασαφιστή ή του αντιπροσώπου του αιτούντος (συμπεριλαμβανομένων του αριθμού τηλεφώνου και φαξ)·

δ) την περιγραφή των εμπορευμάτων, με μνεία:

- της εμπορικής περιγραφής τους,

- του κωδικού συνδυασμένης ονοματολογίας (ΣΟ),

- λεπτομερειών σχετικά με την καταγωγή και τον τόπο αποστολής τους·

ε) τις αιτούμενες ποσότητες, εκφρασμένες στη μονάδα μέτρησης που χρησιμοποιήθηκε για τον καθορισμό της ποσόστωσης·

στ) την ανάλυση των αιτουμένων ποσοτήτων ανά κωδικό ΣΟ, όταν η αίτηση για άδεια αφορά υποδήματα και η ποσοτική ποσόστωση καλύπτει δύο κωδικούς ΣΟ·

ζ) την ακόλουθη δήλωση, με ημερομηνία και υπογραφή του αιτούντος, που φέρει ολογράφως το όνομά του με κεφαλαία:

"Ο κάτωθι υπογράφων βεβαιώνω ότι οι πληροφορίες που περιέχει η παρούσα αίτηση είναι ακριβείς και παρέχονται καλή τη πίστει, ότι είμαι εγκατεστημένος στην Ευρωπαϊκή Κοινότητα, και ότι η παρούσα αίτηση είναι η μοναδική αίτηση που έχω υποβάλει ή έχει υποβληθεί επ'ονόματί μου όσον αφορά την ποσόστωση για τα εμπορεύματα που περιγράφονται στην παρούσα αίτηση.

Δεσμεύομαι να επιστρέψω την άδεια στην εκδούσα αρχή, εντός δέκα εργάσιμων ημερών από την ημερομηνία λήξης της."

5. Για να μπορούν να συμμετάσχουν στην κατανομή του τμήματος της ποσόστωσης που προορίζεται για τους παραδοσιακούς εισαγωγείς, οι εισαγωγείς επισυνάπτουν στις αιτήσεις αδείας επικυρωμένα αντίγραφα των διασαφήσεων για θέση σε ελεύθερη κυκλοφορία, που εκδόθηκαν κατά τη διάρκεια του ημερολογιακού έτους 1998 ή του 1999 στο όνομά τους ή, ενδεχομένως, στο όνομα του επιχειρηματία του οποίου τη δραστηριότητα έχουν αναλάβει, και αναφέρονται στη θέση σε ελεύθερη κυκλοφορία προϊόντων καταγωγής Λαϊκής Δημοκρατίας της Κίνας που καλύπτονται από την ποσοτική ποσόστωση που αναφέρεται στην αίτηση αδείας.

Εναλλακτικά, οι αιτούντες δύνανται να επισυνάπτουν στην αίτηση αδείας αιτιολογικά έγγραφα που έχουν εκδοθεί και επικυρωθεί από τις αρμόδιες εθνικές αρχές βάσει των τελωνειακών πληροφοριών που αυτές διαθέτουν και τα οποία αποδεικνύουν ότι ο αιτών ή ο επιχειρηματίας του οποίου τη δραστηριότητα έχει αναλάβει, έχει πράγματι εισαγάγει τα συγκεκριμένα προϊόντα κατά τη διάρκεια του ημερολογιακού έτους 1998 ή 1999.

Εναλλακτικά, οι αιτούντες που έχουν ήδη στην κατοχή τους άδειες εισαγωγής που εκδόθηκαν για το έτος 2003 δυνάμει του κανονισμού (ΕΚ) αριθ. 2077/2002 της Επιτροπής(5), για προϊόντα που καλύπτονται από την αίτηση αδείας, δύνανται να επισυνάπτουν στην αίτηση αδείας αντίγραφο των προηγούμενων αδειών τους. Στην περίπτωση αυτή, στην αίτηση αδείας αναφέρουν τη συνολική ποσότητα εισαγωγών του εν λόγω προϊόντος κατά το έτος της επιλεγμένης περιόδου αναφοράς.

6. Όταν υποβάλλουν αίτηση για την κατανομή του τμήματος της ποσόστωσης που προορίζεται για τους μη παραδοσιακούς εισαγωγείς, οι επιχειρηματίες που θεωρούνται ως συνδεόμενα πρόσωπα κατά την έννοια του άρθρου 143 του κανονισμού (ΕΟΚ) αριθ. 2454/93 της Επιτροπής για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα(6), δύνανται να υποβάλλουν μία μόνο αίτηση αδείας για τα προϊόντα που περιγράφονται στην αίτηση. Παράλληλα με τη δήλωση που απαιτείται σύμφωνα με το άρθρο 3 παράγραφος 2 στοιχείο ζ) του κανονισμού (ΕΚ) αριθ. 738/94, η αίτηση αδείας για την ποσόστωση που προορίζεται για τους μη παραδοσιακούς εισαγωγείς πρέπει να περιέχει δήλωση σύμφωνα με την οποία ο αιτών δεν συνδέεται με κανέναν άλλο επιχειρηματία που έχει υποβάλει αίτηση για τη συγκεκριμένη γραμμή της ποσόστωσης που προορίζεται για τους μη παραδοσιακούς εισαγωγείς.

7. Οι αιτήσεις για άδεια εισαγωγής μπορούν να υποβάλλονται από την επομένη της δημοσίευσης του κανονισμού (ΕΚ) αριθ. 538/2003 της Επιτροπής στην Επίσημη Εφημερίδα της Ευρωπαϊκής Ένωσης, έως τις 9 Μαΐου 2003 στις 15:00, ώρα Βρυξελλών.

8. Οι διατάξεις που διέπουν τις ποσοστώσεις που αναφέρονται στην παρούσα ανακοίνωση περιέχονται στους ακόλουθους κανονισμούς:

- Κανονισμός (ΕΚ) αριθ. 520/94 του Συμβουλίου της 7ης Μαρτίου 1994 (ΕΕ L 66 της 10.3.1994, σ. 1).

- Κανονισμός (ΕΚ) αριθ. 519/94 του Συμβουλίου της 7ης Μαρτίου 1994 (ΕΕ L 67 της 10.3.1994, σ. 89).

- Κανονισμός (ΕΚ) αριθ. 538/95 του Συμβουλίου της 6ης Μαρτίου 1995 (ΕΕ L 55 της 11.3.1995, σ. 1).

- Κανονισμός (ΕΚ) αριθ. 138/96 του Συμβουλίου της 22ας Ιανουαρίου 1996 (ΕΕ L 21 της 27.1.1996, σ. 6).

- Κανονισμός (ΕΚ) αριθ. 738/94 της Επιτροπής της 30ής Μαρτίου 1994 (ΕΕ L 87 της 31.3.1994, σ. 47).

- Κανονισμός (ΕΚ) αριθ. 983/96 της Επιτροπής της 31ης Μαΐου 1996 (ΕΕ L 131 της 1.6.1996, σ. 47).

- Κανονισμός (ΕΚ) αριθ. 538/2003 της 26 Μαρτίου 2003 της Επιτροπής (ΕΕ L 80 της 27.3.2003, σ. 3).

(1) ΕΕ L 66 της 10.3.1994, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 138/96 της 22ας Ιανουαρίου 1996 (ΕΕ L 21 της 27.1.1996, σ. 6).

(2) ΕΕ L 80 της 27.3.2003, σ. 3.

(3) ΕΕ L 67 της 10.3.1994, σ. 89· κανονισμός όπως τροποποιήθηκε τελευταία από τον κανονισμό (ΕΚ) αριθ. 427/2003 της 3ης Μαρτίου 2003 (ΕΕ L 65 της 8.3.2003, σ. 1).

(4) ΕΕ L 87 της 31.3.1994, σ. 47· κανονισμός όπως τροποποιήθηκε τελευταία από τον κανονισμό (ΕΚ) αριθ. 983/96 της 31ης Μαΐου 1996 (ΕΕ L 131 της 1.6.1996, σ. 47).

(5) ΕΕ L 319 της 23.11.2002, σ. 12.

(6) ΕΕ L 253 της 11.10.1993, σ. 1.

ΠΑΡΑΡΤΗΜΑ Ι

ΜΕΓΙΣΤΗ ΠΟΣΟΤΗΤΑ ΠΟΥ ΜΠΟΡΕΙ ΝΑ ΖΗΤΗΘΕΙ ΑΠΟ ΚΑΘΕ ΕΙΣΑΓΩΓΕΑ ΕΤΟΣ ΤΩΝ ΠΑΡΑΔΟΣΙΑΚΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

ΚΑΤΑΛΟΓΟΣ ΤΩΝ ΑΡΜΟΔΙΩΝ ΕΘΝΙΚΩΝ ΑΡΧΩΝ

1. BELGIQUE//BELGÏE

Service public fédéral économie, PME, Classes moyennes & Energie Administration du potentiel économique

Politiques d'accès aux marchés, Service Licences

Federale overheidsdienst economie, KMO, Middenstand & Energie Bestuur Economisch potentieel

Markttoegangsbeleid, dienst Vergunningen

Generaal Lemanstraat 60, rue Général Leman 60 B - 1040 Brussel/Bruxelles Tél./Tel. (32-2) 206 58 16 Télécopieur/fax (32-2) 230 83 22/231 14 84

2. DANMARK

Erhvervs- og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/619 69 08-800

4. GREECE

Ministry of Economy & Finance General Directorate of Policy Planning & Implementation

Directorate of International Economic Issues

1, Kornarou Street GR - 105-63 Athens Tel. (30-1) 328 60 31/328 60 32 Fax (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur (33-1) 55 07 48 32/34/35

7. IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero del Commercio con l'estero D.G. per la politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 599 31 - 06 59 93 24 19 - 06 59 93 24 00 Fax (39) 06 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Fax (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

11. ÖSTERREICH

Bundesministerium für Wirtschaft und Arbeit Landstrasser Hauptstraße 55/57 A - 1031 Wien Tel. (43) 171 100 83 45 Fax (43) 171 100 83 86

12. PORTUGAL

Ministério da Economia Direcção-Geral das Relações Económicas Internacionais Avenida da República, 79 P - 1069-059 Lisboa Tel. (351-21) 791 18 00/19 43 Fax (351-21) 793 22 10, 796 37 23 Telex: 13 418

13. SUOMI

Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors P./Tel. (358-9) 61 41 F. (358-9) 614 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57